RO Jurnalul Ofícial al Uniunii Europene 211

31998D0421



JURNALUL OFÍCIAL AL UNIUNII EUROPENE

DECIZIA COMISIEI

din 30 iunie 1998

de stabilire a condițiilor speciale care reglementează importurile de produse pescărești și de acvacultură originare din Ghana

[notificată cu numărul C(1998) 1854]

(Text cu relevanță pentru SEE)

(98/421/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 11,

întrucât un expert al Comisiei a efectuat o inspecție în Ghana pentru a controla condițiile în care sunt produse, depozitate și expediate către Comunitate produsele pescărești;

întrucât dispozițiile legislației din Ghana privind inspecția sanitară și monitorizarea produselor pescărești pot fi considerate ca fiind echivalente cu cele stabilite de Directiva 91/493/CEE;

întrucât în Ghana „Ghana Standards Board (GSB) of the Ministry of Trade” este în măsură să verifice în mod eficient aplicarea legislației aflate în vigoare;

întrucât procedura pentru obținerea certificatului de sănătate menționat la articolul 11 alineatul (4) litera (a) din Directiva 91/493/CEE trebuie să includă stabilirea unui model de certificat, cerințele minime privind limba(ile) în care acesta trebuie să se întocmească și calitatea persoanei împuternicite să îl semneze;

întrucât, în conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești ar trebui să se aplice o ștampilă care să conțină numele țării terțe și numărul de aprobare/înregistrare al unității, al navei fabrică, al antrepozitului frigorific sau al navei frigorifice de origine;

întrucât, în temeiul articolului 11 alineatul (4) litera (c) din Directiva 91/493/CEE, trebuie elaborată o listă cu unitățile, navele fabrică sau antrepozitele frigorifice aprobate; întrucât trebuie elaborată o listă cu navele frigorifice înregistrate în sensul Directivei 92/48/CEE (2) a Consiliului; întrucât lista respectivă trebuie elaborată pe baza unei comunicări din partea GSB către Comisie; întrucât GSB trebuie să asigure respectarea dispozițiilor prevăzute în acest scop la articolul 11 alineatul (4) din Directiva 91/493/CEE;

întrucât GSB a dat asigurări oficiale privind respectarea normelor prevăzute la capitolul V din anexa la Directiva 91/493/CEE și privind îndeplinirea cerințelor echivalente cu cele prevăzute de acea directivă pentru aprobarea sau înregistrarea unităților, a navelor fabrică, a antrepozitelor frigorifice sau a navelor frigorifice;

întrucât măsurile stabilite de prezenta decizie sunt conforme cu avizul Comitetului permanent veterinar,

ADOPTĂ PREZENTA DECIZIE:

Articolul 1

„Ghana Standards Board (GSB) of the Ministry of Trade” este autoritatea competentă din Ghana pentru verificarea și certificarea conformității produselor pescărești și de acvacultură cu cerințele Directivei 91/493/CEE.

Articolul 2

Produsele pescărești și de acvacultură originare din Ghana trebuie să îndeplinească următoarele condiții:

1. fiecare lot trebuie să fie însoțit de un certificat de sănătate în original, numerotat, completat corespunzător, semnat, datat și constând dintr-o singură pagină, în conformitate cu modelul din anexa A;

2. produsele trebuie să provină de la unitățile, navele fabrică, antrepozitele frigorifice aprobate sau de la navele frigorifice înregistrate, enumerate în anexa B;

3. cu excepția produselor pescărești în vrac congelate și destinate fabricării alimentelor conservate, toate ambalajele trebuie să aibă marcat cu litere de neșters cuvântul „GHANA” și numărul aprobării/înregistrării unității, a navei fabrică, a antrepozitului frigorific sau a navei frigorifice de origine.

Articolul 3

(1) Certificatele menționate la articolul 2 alineatul (1) trebuie să fie întocmite în cel puțin o limbă oficială a statului membru în care sunt efectuate controalele.

(2) Certificatele trebuie să conțină numele, calitatea și semnătura reprezentantului GSB, precum și ștampila sa oficială, într-o culoare diferită de cea a altor indicații.

Articolul 4

Prezenta decizie se adresează statelor membre.

Adoptată la Bruxelles, 30 iunie 1998. Pentru Comisie Franz FISCHLER Membru al Comisiei

(1) JO L 268, 24.9.1991, p. 15.

(2) JO L 187, 7.7.1992, p. 41.

ANEXA A

ANEXA B

I. LISTA UNITĂȚILOR APROBATE

Număr Nume Adresa GS/SF/E052 Skippy's Seafood Co., Ltd Accra GS/SF/E002 Société Nouvelle Cap Langouste Accra GS/SF/E001 Vivier Du Nord Accra GS/SF/E128 Green Gold Takoradi GS/SF/E009 Compass Dive and Salvage (Gh) Ltd Axim GS/SF/E007 Pako Bay Seafood Apam GS/SF/E006 Kpone Lobsters Kpone-Tema GS/SF/E015 Divine Seafood Tema GS/SF/EF038 Pioneer Food Cannery Tema GS/SF/EF039 Ghana Agro-Food Co., Ltd Tema GS/SF/E855 Liwon Enterprise Tema





II. LISTA NAVELOR FRIGORIFICE